Aspern
Store norske leksikon,Geografi,Norges geografi,Viken,Aremark
Aspern er en innsjø i Aremark kommune, Viken fylke, i Haldenvassdraget. Innsjøen har et areal på 7,2 kvadratkilometer og ligger 105 meter over havet.
I Aspern endrer Haldenvassdraget retning; herfra renner Stenselva rett vestover via noen mindre sjøer til Femsjøen like øst for Halden. I Stenselva ligger Brekke kanal med sluser på til sammen 26,6 meter fordelt på fire slusekamre. Dette er Europas høyeste, sammenhengende sluse. Breddene rundt Aspern er skogkledde med enkelte gårder. Ved sørøstenden ligger Holmegil kirke.Navnet er dannet av trenavnet asp, 'sjøen som ligger i aspeskog'. Les mer i Store norske leksikon Haldenvassdraget